Diari Oficial de la Generalitat Valenciana


Sumari del DOGV 9041, del 15-03-2021 (2021/2388)

RESOLUCIÓ de 3 de març de 2021, del director general de Relacions amb les Corts, per la qual es publica l'addenda de pròrroga del Protocol general de col·laboració en matèria de turisme entre l'Administració de la Generalitat de la Comunitat Valenciana, a través de la Secretaria Autonòmica de Turisme, i l'Administració del Govern d'Aragó, a través del Departament d'Indústria, Competitivitat i Desenvolupament Empresarial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2388


Data del document
:   03-03-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 de març de 2021, del director general de Relacions amb les Corts, per la qual es publica l'addenda de pròrroga del Protocol general de col·laboració en matèria de turisme entre l'Administració de la Generalitat de la Comunitat Valenciana, a través de la Secretaria Autonòmica de Turisme, i l'Administració del Govern d'Aragó, a través del Departament d'Indústria, Competitivitat i Desenvolupament Empresarial. [2021/2388]  
  
La Generalitat, a través de la Secretaria Autonòmica de Turisme, i l'Administració del Govern d'Aragó, a través del Departament d'Indústria, Competitivitat i Desenvolupament Empresarial han subscrit, prèvia tramitació reglamentària, el dia 29 de desembre de 2020, l'addenda de pròrroga del Protocol general de col·laboració en matèria de turisme, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 3 de març de 2021 i número 354/2021, és procedent la publicació en el Diari Oficial de la Generalitat Valenciana de l'addenda esmentada, que figura annexa a aquesta resolució.  
  
València, 3 de març de 2021.- El director general de Relacions amb les Corts: Antonio Torres Salvador.  
  
  
Addenda de pròrroga del Protocol general de col·laboració en matèria de turisme entre l'Administració de la Generalitat de la Comunitat Valenciana, a través de la Secretaria Autonòmica de Turisme, i l'Administració del Govern d'Aragó, a través del Departament d'Indústria, Competitivitat i Desenvolupament Empresarial  
  
Saragossa, 29 de desembre de 2020  
  
Reunits  
D'una part, Arturo Aliaga López, vicepresident i conseller del Departament d'Indústria, Competitivitat i Desenvolupament Empresarial, en virtut del Decret de 5 d'agost de 2019, del president del Govern d'Aragó, pel qual es disposa el seu nomenament en relació amb l'article 2 del Decret 28/2020,de 26 de febrer, pel qual s'aprova l'estructura orgànica del Departament d'Indústria, Competitivitat i Desenvolupament Empresarial, que intervé en nom i representació del Govern d'Aragó en virtut de l'acord del Govern d'Aragó de data 23 de desembre de 2020, pel qual s'aprova el text de la pròrroga del protocol i es faculta el conseller del Departament d'Indústria, Competitivitat i Desenvolupament Empresarial per a la seua signatura.  
D'altra banda, Francesc Colomer Sánchez, secretari autonòmic de Turisme, en virtut del que es disposa en el Decret 151/2018, de 21 de setembre, del Consell, de nomenament com a secretari autonòmic de Turisme (DOGV 24.09.2018), i l'article 19.2 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 12.07.2019) que intervé en aquest acte en nom i representació de l'Administració de la Generalitat, segons acord del Consell de data 29 de desembre de 2020, pel qual s'autoritza la subscripció de la present addenda i es faculta el secretari autonòmic de Turisme per a signar-lo.  
Tots actuen segons els respectius càrrecs i en l'exercici de les facultats que a cadascun li han conferit, amb plena capacitat per a formalitzar la present addenda al Protocol general de col·laboració, per a enfortir les relacions i la cooperació en matèria de turisme entre l'Administració del Govern d'Aragó i l'Administració de la Comunitat Valenciana, i promoure l'intercanvi d'informació.  
  
Exposen  
Primer. El Govern d'Aragó i el Consell de la Comunitat Valenciana, en data 18 de gener de 2017 van signar un Protocol general de col·laboració en matèria de turisme, que els permetera compartir experiències i polítiques d'impuls, ordenació i promoció del sector turístic, consolidant un model de turisme responsable, competitiu, sostenible i inclusiu en els seus respectius territoris.  
Segon. En la clàusula sisena del protocol esmentat, les parts van acordar que estaria vigent des de la seua signatura fins al 31 de desembre de 2020. Així mateix van acordar que podria prorrogar-se per acord exprés de les parts formalitzat abans de la data de venciment.  
Tercer. Atés que totes dues parts consideren que el termini de vigència pactat resulta insuficient per a aconseguir l'objecte d'aquest protocol general, consideren convenient acordar la pròrroga de la vigència de totes les clàusules d'aquest, amb el mateix abast que el que es determina en el protocol esmentat, a fi de donar continuïtat a tot allò que es va acordar.  
En virtut del que s'ha exposat, les parts, reconeixent-se mútuament la capacitat i legitimitat necessàries, acorden la signatura d'una addenda de pròrroga del Protocol general de col·laboració en matèria de turisme conformement a les següents:  
  
Clàusules  
  
Primera  
Es prorroga la vigència del Protocol general de col·laboració en matèria de turisme subscrit el 18 de gener de 2017 per quatre anys, fins al 31 de desembre de 2024, de conformitat amb el que s'estableix en la clàusula sisena, així com la vigència de la resta de clàusules del protocol.  
  
Segona  
En compliment de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i de la Llei 8/2015, de 25 de març, de transparència de l'activitat pública i participació ciutadana d'Aragó, i de la Llei 1/2011, de 10 de febrer, de convenis de la Comunitat Autònoma d'Aragó, les dues parts han de procedir a publicar en el seu corresponent portal de transparència la present pròrroga així com el seu text íntegre.  
  
Igualment, la pròrroga es publicarà en el Boletín Oficial de Aragón, en el Diari Oficial de la Generalitat Valenciana i en les webs institucionals de les entitats signants i s'inscriurà i publicarà en el Registre de Convenis de la Comunitat Autònoma d'Aragó i en el Registre de Convenis de la Generalitat.  
En prova de conformitat, se signa, per duplicat exemplar, en el lloc i la data indicats en la capçalera.  
  
El conseller d'Indústria, Competitivitat i Desenvolupament Empresarial del Govern d'Aragó: Arturo Aliaga López.  
El secretari autonòmic de Turisme de la Generalitat: Francesc Colomer Sánchez.